
Gwneud y gorau o’r llyfr hwn


Mae’n rhaid i bawb benderfynu ar ei strategaeth adolygu ei hun, ond mae’n hanfodol edrych eto ar eich gwaith, ei ddysgu a phrofi eich dealltwriaeth. Bydd y Nodiadau Adolygu hyn yn eich helpu chi i wneud hynny mewn ffordd drefnus, fesul testun. Defnyddiwch y llyfr hwn fel sail i’ch gwaith adolygu — gallwch chi ysgrifennu arno i bersonoli eich nodiadau a gwirio eich cynnydd drwy roi tic yn ymyl pob adran wrth i chi adolygu.


Ticio i dracio eich cynnydd

Defnyddiwch y rhestr wirio adolygu ar dudalennau 4 a 5 i gynllunio eich adolygu, fesul testun. Ticiwch bob blwch pan fyddwch chi wedi:


	•  adolygu a deall testun

	•  profi eich hun

	•  ymarfer y cwestiynau enghreifftiol a mynd i’r wefan i wirio eich atebion



Gallwch chi hefyd gadw trefn ar eich adolygu drwy roi tic wrth ymyl pennawd pob testun yn y llyfr. Efallai y bydd yn ddefnyddiol i chi wneud eich nodiadau eich hun wrth i chi weithio drwy bob testun.



Nodweddion i’ch helpu chi i lwyddo

Cyngor

Rydyn ni’n rhoi cyngor gan arbenigwyr drwy’r llyfr cyfan i’ch helpu chi i wella eich techneg arholiad er mwyn rhoi’r cyfle gorau posibl i chi yn yr arholiad.

Sgiliau ymarferol

Mae’r rhain yn annog ymagwedd ymchwiliol at y gwaith ymarferol sy’n ofynnol ar gyfer eich cwrs.

Profi eich hun

Cwestiynau byr yw’r rhain sy’n gofyn am wybodaeth, a dyma’r cam cyntaf i chi brofi faint rydych chi wedi’i ddysgu.

Diffiniadau a thermau allweddol

Rydyn ni’n rhoi diffiniadau clir a chryno o dermau allweddol hanfodol pan fyddan nhw’n ymddangos am y tro cyntaf.

Cysylltiadau

Mae’r rhain yn nodi cysylltiadau penodol rhwng testunau ac yn dweud wrthych chi sut bydd adolygu’r rhain yn eich helpu chi i ateb cwestiynau’r arholiad.

Sgiliau mathemategol

Bydd yr enghreifftiau wedi’u datrys a’r cwestiynau ymarfer yn eich helpu chi i ddatblygu eich hyder a’ch gallu.

Gweithgareddau adolygu

Bydd y gweithgareddau hyn yn eich helpu chi i ddeall pob testun mewn ffordd ryngweithiol.

Cwestiynau enghreifftiol

Rydyn ni’n rhoi cwestiynau enghreifftiol ar gyfer pob testun. Defnyddiwch nhw i atgyfnerthu eich adolygu ac i ymarfer eich sgiliau arholiad.

Crynodebau

Mae’r crynodebau yn rhoi rhestr o bwyntiau bwled i’w gwirio’n gyflym ar gyfer pob testun.

Gwefan

Ewch i’r wefan ganlynol i wirio eich atebion i’r cwestiynau ‘Profi eich hun’, y cwestiynau ymarfer a’r cwestiynau enghreifftiol: www.hoddereducation.co.uk/fynodiadauadolygu

Fy rhestr wirio adolygu


Y cyfnod cyn yr arholiadau

Cynllun yr arholiad

Uned 1 Biocemeg sylfaenol a threfniadaeth celloedd

1 Elfennau cemegol a chyfansoddion biolegol

Mae dŵr yn hanfodol i’r holl fywyd ar y Ddaear

Mae gan ïonau anorganig amrywiaeth o swyddogaethau mewn organebau byw

Mae moleciwlau monomer yn uno â’i gilydd i wneud polymerau

Mae carbohydradau yn cynnwys carbon, hydrogen ac ocsigen

Mae lipidau wedi’u gwneud o’r un elfennau â charbohydradau

Mae proteinau yn ddosbarth anhygoel o amrywiol o foleciwlau biolegol

2 Adeiledd a threfniadaeth celloedd

Mae llawer o fathau gwahanol o gell ewcaryot

Mae gan gelloedd planhigyn a chelloedd anifail rai organynnau yn gyffredin

Mae celloedd anifail hefyd yn cynnwys centriolau a lysosomau

Mae gan gelloedd planhigyn gloroplastau a chellfur

Does dim organynnau â philen mewn procaryotau

Does dim cytoplasm mewn firysau, felly dydyn nhw ddim yn cael eu hystyried yn gelloedd

Mae celloedd yn ffurfio meinweoedd mewn anifeiliaid a phlanhigion

3 Cellbilenni a chludiant

Mae pob mater sy’n mynd i mewn i gelloedd yn mynd trwy’r bilen blasmaidd

4 Adweithiau biolegol ac ensymau

Catalyddion biolegol yw ensymau

Mae atalyddion ensymau yn gallu rhwystro actifedd ensymau

5 Asidau niwclëig a’u swyddogaethau

Mae DNA ac RNA yn asidau niwclëig

Mae syntheseiddio proteinau yn hanfodol bwysig mewn celloedd

6 Gwybodaeth enynnol

Yn ystod cellraniad, mae cell yn hollti i ffurfio epilgelloedd

Mae dau gam meiosis – meiosis I a meiosis II

Uned 2 Bioamrywiaeth a ffisioleg systemau’r corff

7 Mae organebau yn perthyn i’w gilydd drwy hanes esblygiadol

Rydyn ni’n grwpio organebau yn ôl eu perthnasoedd esblygiadol

Mae bioamrywiaeth yn cyfeirio at bob rhywogaeth mewn ecosystem benodol

8 Addasiadau ar gyfer cyfnewid nwyon

Mae resbiradaeth aerobig yn cynnwys amsugno ocsigen

Mae gan bryfed system draceol

Mae gan anifeiliaid mwy arwynebau resbiradol arbenigol

Mae dail wedi addasu ar gyfer ffotosynthesis a chyfnewid nwyon

9 Addasiadau ar gyfer cludiant

Mae gan wahanol grwpiau o anifeiliaid amrywiaeth o systemau fasgwlar

Mae gan famolion nifer o bibellau gwaed gwahanol

Mae ocsigen yn cael ei gludo yn y gwaed ar ffurf ocsihaemoglobin

Mae gan blanhigion feinwe fasgwlar ar gyfer cludiant

Mae angiosbermau yn addasu i amodau amgylcheddol

Trawsleoliad yw cludiant cynhyrchion ffotosynthesis

10 Addasiadau ar gyfer maethiad

Mae organebau yn defnyddio amrywiaeth o addasiadau ar gyfer maethiad

Mae gan organebau amlgellog amrywiaeth o addasiadau yn eu coludd

Mae angen ensymau ac amodau gwahanol i dreulio bwyd

Mae gan organebau ddeintiad a choluddion sydd wedi addasu i’w deiet

Mae parasitiaid yn cael maetholion o organeb letyol

Geirfa

    Atebion:

    www.hoddereducation.co.uk/fynodiadauadolygu





Y cyfnod cyn yr arholiadau

6–8 wythnos i fynd


	•  Dechreuwch drwy edrych ar y fanyleb – gwnewch yn siŵr eich bod chi’n gwybod yn union pa ddeunydd y mae angen i chi ei adolygu a beth yw arddull yr arholiad. Defnyddiwch y rhestr wirio adolygu ar dudalennau 4 a 5 i ddod yn gyfarwydd â’r testunau.

	•  Trefnwch eich nodiadau, gan wneud yn siŵr eich bod chi wedi cynnwys popeth sydd ar y fanyleb. Bydd y rhestr wirio adolygu yn eich helpu chi i grwpio eich nodiadau fesul testun.

	•  Lluniwch gynllun adolygu realistig a fydd yn caniatáu amser i chi ymlacio. Dewiswch ddyddiau ac amseroedd ar gyfer pob pwnc y mae angen i chi ei astudio, a chadwch at eich amserlen.

	•  Gosodwch dargedau call i chi eich hun. Rhannwch eich amser adolygu yn sesiynau dwys o tua 40 munud, gydag egwyl ar ôl pob sesiwn. Mae’r Nodiadau Adolygu hyn yn trefnu’r ffeithiau sylfaenol yn adrannau byr, cofiadwy er mwyn gwneud adolygu’n haws.

2–6 wythnos i fynd


	•  Darllenwch drwy rannau perthnasol y llyfr hwn a chyfeiriwch at y blychau Cyngor, y Crynodebau a’r Termau allweddol. Ticiwch y testunau pan fyddwch chi’n teimlo’n hyderus amdanyn nhw. Amlygwch y testunau hynny sy’n anodd i chi ac edrychwch arnyn nhw eto’n fanwl.

	•  Profwch eich dealltwriaeth o bob testun drwy weithio trwy’r cwestiynau ‘Profi eich hun’ yn y llyfr. Mae’r atebion ar gael ar y wefan: www.hoddereducation.co.uk/fynodiadauadolygu.

	•  Gwnewch nodyn o unrhyw faes sy’n achosi problem wrth i chi adolygu, a gofynnwch i’ch athro roi sylw i’r rhain yn y dosbarth.

	•  Edrychwch ar gyn-bapurau. Dyma un o’r ffyrdd gorau i chi adolygu ac ymarfer eich sgiliau arholiad. Ysgrifennwch neu paratowch gynlluniau o atebion i’r cwestiynau enghreifftiol sydd yn y llyfr hwn. Gwiriwch eich atebion ar y wefan: www.hoddereducation.co.uk/fynodiadauadolygu

	•  Rhowch gynnig ar ddulliau adolygu gwahanol. Er enghraifft, gallwch chi wneud nodiadau gan ddefnyddio mapiau meddwl, diagramau corryn neu gardiau fflach.

	•  Defnyddiwch y rhestr wirio adolygu i dracio eich cynnydd a rhowch wobr i’ch hun ar ôl cyflawni eich targed.

Wythnos i fynd


	•  Ceisiwch gael amser i ymarfer cyn-bapur cyfan wedi’i amseru, o leiaf unwaith eto a gofynnwch i’ch athro am adborth. Cymharwch eich gwaith yn fanwl â’r cynllun marcio.

	•  Gwiriwch y rhestr wirio adolygu i wneud yn siŵr nad ydych chi wedi gadael unrhyw destunau allan. Ewch dros unrhyw feysydd sy’n anodd i chi drwy eu trafod gyda ffrind neu gael help gan eich athro.

	•  Dylech chi fynd i unrhyw ddosbarthiadau adolygu y mae eich athro yn eu cynnal. Cofiwch, mae eich athro yn arbenigwr ar baratoi pobl ar gyfer arholiadau.

Y diwrnod cyn yr arholiad


	•  Ewch drwy’r Nodiadau Adolygu hyn yn gyflym i’ch atgoffa eich hun o bethau defnyddiol, er enghraifft y blychau Cyngor, y Crynodebau a’r Termau allweddol.

	•  Gwiriwch amser a lleoliad eich arholiad.

	•  Gwnewch yn siŵr bod gennych chi bopeth sydd ei angen – beiros a phensiliau ychwanegol, hancesi papur, oriawr, potel o ddŵr, losin.

	•  Cofiwch adael rhywfaint o amser i ymlacio ac ewch i’r gwely’n gynnar i sicrhau eich bod chi’n ffres ac yn effro ar gyfer yr arholiadau.

Fy arholiadau

Bioleg UG Papur 1

Dyddiad: ………………………………………………….

Amser:………………………………………………….

Lleoliad:………………………………………………

Bioleg UG Papur 2

Dyddiad: ………………………………………………….

Amser:………………………………………………….

Lleoliad:………………………………………………

Mae e-Lyfrau Boost yn rhyngweithiol, yn hygyrch ac yn hyblyg. Maent yn
defnyddio’r dechnoleg a’r ymchwil diweddaraf i roi’r profiad gorau posibl i

chwilio a chwyddo, ac oriel luniau. Gallwch chi bersonoli eich llyfr drwy
amlygu a chreu nodiadau a nodau tudalen.

® Adolygu. Gallwch chi ddewis diffiniadau a ffeithiau allweddol yn y testun a’u
cadw fel cardiau fflach at ddibenion adolygu.

® Newid. Gallwch chi symud yn ddiffwdan rhwng y golwg print ar gyfer
addysgu o flaen y dosbarth, a'r golwg rhyngweithiol wrth astudio’n
annibynnol.

Lawrlwytho. Gallwch chi gael mynediad at yr e-Lyfr all-lein ar unrhyw
ddyfais — yn yr ysgol, gartref neu ar grwydr — gydag ap e-Lyfrau Boost (ar

